CELEX: 62012CB0579
Language: lv
Date: 2012-12-11 00:00:00
Title: Lieta C-579/12 RX: Tiesas (pārskatīšanas palāta) 2012. gada 11. decembra lēmums pārskatīt Vispārējās tiesas (apelācijas palāta) 2012. gada 8. novembra spriedumu lietā T-268/11 P Komisija/ Strack

9.3.2013   
            
            
               LV
            
            
               Eiropas Savienības Oficiālais Vēstnesis
            
            
               C 71/6
            
         Tiesas (pārskatīšanas palāta) 2012. gada 11. decembra lēmums pārskatīt Vispārējās tiesas (apelācijas palāta) 2012. gada 8. novembra spriedumu lietā T-268/11 P Komisija/Strack
   
   (Lieta C-579/12 RX)
   (2013/C 71/10)
   Tiesvedības valoda — vācu
   
      Lietas dalībnieki tiesvedībā Vispārējā tiesā
   
   
      Prasītāja: Eiropas Komisija
   
      Otrs lietas dalībnieks tiesvedībā: Guido Strack
   
   
      Jautājumi, kas tiek pārskatīti
   
   Pārskatīšana attieksies uz jautājumu, vai, ņemot vērā Tiesas judikatūru saistībā ar tiesībām uz ikgadēju apmaksātu atvaļinājumu kā Savienības sociālo tiesību principu, kas ir arī tieši noteiktas Eiropas Savienības Pamattiesību hartas 31. panta 2. punktā un it īpaši paredzētas Eiropas Parlamenta un Padomes 2003. gada 4. novembra Direktīvā 2003/88/EK par konkrētiem darba laika organizēšanas aspektiem , Eiropas Savienības Vispārējās tiesas 2012. gada 8. novembra spriedums lietā T-268/11 P Komisija/Strack apdraud Savienības tiesību vienotību vai konsekvenci ar to, kā šī tiesa kā apelācijas tiesa ir interpretējusi:
   
               —
            
            
               1.e panta 2. punktu Eiropas Savienības Civildienesta noteikumos kā tādu, kas neattiecas uz prasībām saistībā ar darba laika organizēšanu, kuras paredzētas Direktīvā 2003/88, un it īpaši uz ikgadējo apmaksāto atvaļinājumu, un
            
         
               —
            
            
               sekojoši šo noteikumu V pielikuma 4. pantu kā tādu, kas paredz, ka tiesības pārcelt ikgadējo atvaļinājumu, pārsniedzot šajā normā noteikto limitu, var tikt piešķirtas tikai sakarā ar kavēšanos saistībā ar ierēdņa darbību, īstenojot savas funkcijas.
            
         Eiropas Savienības Tiesas Statūtu 23. pantā paredzētās ieinteresētās personas un lietas dalībnieki tiesvedībā Eiropas Savienības Vispārējā tiesā tiek aicināti viena mēneša laikā, skaitot no šī lēmuma paziņošanas, iesniegt Eiropas Savienības Tiesai savus rakstveida apsvērumus par šiem jautājumiem.